यूपी में महिला ने चार बच्चों के साथ खुदकुशी की  
उत्तर प्रदेश के हरदोई जिले में सोमवार देर रात एक महिला ने घरेलू विवाद को लेकर अपने चार बच्चों के साथ बंद कमरे में आग लगाकर आत्महत्या कर ली।
उत्तर प्रदेश के हरदोई जिले में सोमवार देर रात एक महिला ने घरेलू विवाद को लेकर अपने चार बच्चों के साथ बंद कमरे में आग लगाकर आत्महत्या कर ली।  पुलिस ने बताया कि जिले के हरियावां थाना के पुरेला गांव निवासी रामसतन पाल की पत्नी सुनीता पाल ने देर रात अपने चार बच्चों के साथ बंद कमरे में मिट्टी का तेल डालकर आग लगा ली, जिसके कारण सुनीता पाल (35), ज्योति (10), शिवम (8), सोनम (4) और निशा (3माह) की घटनास्थल पर ही जलकर मौत हो गई।  पुलिस ने बताया कि प्रथमदृष्टया यह घटना पारिवारिक विवाद के चलते हुई है। पुलिस ने सभी शवों को अपने कब्जे में लेकर पोस्टमार्टम के लिए भेज दिया है और इस पूरे मामले की छानबीन कर रही है।